open-index/open-wikipedia-markdown huggingface dataset:
Hollolan lukio

**Hollolan lukio** oli Hollolan kunnan ylläpitämä lukiokoulutuksen yksikkö, jossa oli 23 opettajaa ja 250 oppilasta. Hollolan lukion viimeinen rehtori oli Timo Hillman.

Hollolan lukiota suunniteltiin lakkautettavaksi säästöpäätöksenä 2010, mutta esitys ei tuolloin mennyt läpi. Keväällä 2013 lakkauttamista ehdotettiin uudestaan osana laajempaa kunnan säästöpakettia. Esitys hyväksyttiin kunnanvaltuustossa, ja lukuvuosi 2013-2014 oli koulun viimeinen. Tämän jälkeen oppilaat siirtyivät pääosin Lahden lukioihin.

Lukion erikoisuutena oli viestinnän opiskelumahdollisuus. Hollolan lisäksi lukioon tuli oppilaita myös naapurikunnista, kuten Hämeenkoskelta ja Lahdesta. Lukio sijaitsi valtatie 12:n eteläpuolella Salpakankaalla, minne se siirtyi Hollolan-Kosken Hämeen läänin kuntien yhteisen peruskoulun yläasteen tilojen vapauduttua. Myös sitä ennen lukio toimi samalla alueella, mutta eri rakennuksessa kolmisarjaisena.

Vuoden 2005 ylioppilaskirjoitusten puoltoäänten keskiarvolla 22,3 mitattuna lukio oli Suomen 439 päivälukion joukossa jaetulla sijalla 148. Päijät-Hämeen lukioiden joukossa Hollolan lukio sijoittui esimerkkivuonna Tiirismaan lukion jälkeen ja ennen Heinolan lukiota.

## Historia

Keskikouluopetus alkoi Hollolassa vuonna 1968. Keskikoulussa tuolloin olivat myös ne, jotka 1970-1978 Suomessa toteutetun peruskoulu-uudistuksen jälkeen olisivat keskikoulun asemesta opiskelleet peruskoulun luokilla 4-9, minkä vuoksi oppilasmäärää ei voi verrata lukion oppilasmääriin, joka käsittää vain 10., 11. ja 12. kouluvuoden.

Hollolan lukio aloitti toimintansa syksyllä 1975. Lukion ensimmäinen rehtori oli Raimo Tanskanen. Ensimmäiset oppilaat, noin 30, kirjoittivat ylioppilaiksi keväällä 1978. Tanskasen jälkeen rehtorin virassa toimi pitkään Kimmo Laitinen ennen Timo Hillmania.

## Ympäristöprojektit
Hollolan lukiossa opetussuunnitelmaan sisältyi ympäristötoiminta. Koulussa toimeenpantiin erilaisia projekteja, joista jatkuva projekti oli KeKe eli Kestävä Kehitys, jonka tarkoituksena oli vähentää muun muassa sähkön ja veden kulutusta sekä biojätteen kertymistä. Myös kierrätys oli osa KeKe-toimintaa.

Lukio sai vuonna 2006 Keskon myöntämän ympäristöpalkinnon. WWF palkitsi vuonna 2008 koulun tuulivoimahankkeen 10&nbsp;000 euron arvoisella Pandapalkinnolla.

Syksyllä 2009 Hollolan lukion pihalle pystytettiin 12 metriä korkea tuulivoimala, jonka oli tarkoitus kattaa viisi prosenttia lukion sähköntarpeesta. Runsaan vuoden toiminnassaolon aikana sähköä oli kuitenkin saatu tuotettua vain murto-osa tavoitteesta.

## Lähteet

## Aiheesta muualla
* Hollolan lukio
Episkopaalisuus

**Episkopaalisuus** on seurakunnallinen järjestäytymismuoto, jossa ylin valta kuuluu korkea-arvoisimmalle piispalle, joka delegoi sitä sitten muille piispoille ja papistolle. Sana tulee kreikan kielen piispaa ja paimenta tarkoittavasta sanasta episkopos.

Yhdysvalloissa kirkkokunnat jaoteltiin tyypillisesti 1800-luvulla ja osin edelleen kongregationaalisiin, presbyteriaanisiin ja episkopaalisiin. Siinä missä kongregationaaliset seurakunnat ovat itsenäisiä ja tyypillisesti pastorijohtoisia, presbyteriaaniset seurakunnat ovat vanhimmisto-/synodijohtoisia ja episkopaaliset seurakunnat siis piispa-/hiippakuntajohtoisia.

## Katso myös
*Benedikt Carpzov
*Richard Hooker

## Lähteet
Suomen Anglikaaninen kirkko

**Suomen Anglikaaninen kirkko** () on rekisteröity uskonnollinen yhdyskunta, joka kuuluu anglikaanisen Englannin kirkon Euroopan hiippakuntaan. Kirkon rekisteröity jäsenmäärä oli vuoden 2016 lopussa 171. Kirkolla on läheiset yhteydet Suomen evankelis-luterilaiseen kirkkoon muun muassa ehtoollisyhteyden mahdollistaneen Porvoon sopimuksen (1996) kautta. Helsingissä anglikaanisella kirkolla on toimintaa tuomiokirkon kappelissa ja Agricolan kirkossa. Pohjois-Suomessa kirkkoon kuuluu merkittävä määrä maahan pakolaisina saapuneita sudanilaisia anglikaaneja. Kirkko on jäsenenä Suomen ekumeenisessa neuvostossa.

Kirkolla on kolme itsenäistä Euroopan hiippakuntaan kuuluvaa seurakuntaa: *Saint Nicholas* Helsingissä, *International Congregation of Christ the King* Tampereella sekä *White Nile Congregation*. Näistä St Nicholas on vanhin, rekisteröity 1936. Sen ovat perustaneet aikanaan Venäjän vallankumousta Pietarista Viipurin kautta Helsinkiin paenneet anglikaanit. Christ the King on yhdessä Tampereen evankelisluterilaisten seurakuntien kanssa perustettu yhteisö. White Nile 'Valkoinen Niili' toimii erityisesti sudanilaisten pakolaisten keskuudessa. Sen lisäksi anglikaaninen kirkko toimii yhteistyössä Suomen evankelis-luterilaisen kirkon paikallisten seurakuntien kanssa muun muassa Kuopiossa, Turussa ja Vaasassa. 

## Lähteet
* Uskonnot Suomessa - Suomen Anglikaaninen kirkko 

### Viitteet

## Aiheesta muualla
* The Anglican Church in Finland
Puskurimuisti

**Puskuri** eli **puskurimuisti** on muistialue, johon laitteen tai ohjelman toiminnan tarvitsemaa tietoa syötetään.

## Puskuri kannettavassa soittimessa
Kannettavissa soittimissa, esimerkiksi kannettavissa CD-soittimissa, puskuriin syötetään musiikkia CD-levyltä kohdasta muutamaa sekuntia kuultavaa ääntä myöhemmin. Tällä tavoin saadaan katkeamaton ääni vaikka soitin tärähtäisikin, sillä siinä tapauksessa soitin soittaa ääntä puskurista ja lukupäällä on hetki aikaa "ottaa kiinni" kohta, jota se oli lukemassa juuri ennen tärähdystä.

## Katso myös
* Kuvapuskuri
Ahmad al-Dukhi

**Ahmad al-Dukhi al-Dusari** () (s. 25. lokakuuta 1976) on saudiarabialainen jalkapalloilija, joka pelasi puolustajana.

Al-Dukhi oli al-Hilal-joukkueessa, kun se voitti AFC Club Championshipin sekä AFC Super Cupin vuonna 2000. Tämän jälkeen hän siirtyi al-Ittihadiin ja auttoi joukkueen AFC Champions Leaguen voittoon vuonna 2005.

Al-Dukhi pelasi myös Saudi-Arabian jalkapallomaajoukkueessa ja kuului miehistöön Ranskan MM-kilpailuissa 1998, jossa hän pääsi vaihdosta kentälle yhdessä ottelussa, Etelä-Korean ja Japanin MM-kilpailuissa 2002, jossa hän pelasi kahdessa ottelussa, sekä Saksan MM-kilpailuissa 2006, jossa hän pelasi avauskokoonpanossa Saudi-Arabian kaikissa kolmessa ottelussa.

## Lähteet
International Evangelical Church in Finland

**International Evangelical Church in Finland** (IEC, "Kansainvälinen evankelinen kirkko Suomessa") on Suomessa toimiva kansainvälinen ja tunnustustenvälinen ekumeeninen kirkko. Se toimii läheisessä yhteistyössä Suomen evankelis-luterilaisen kirkon ja Evangelical Lutheran Church in American kanssa. Kirkko aloitti toimintansa vuonna 1975 ja on rekisteröity yhdistykseksi 1984. Jäseniä on n. 450 (2007).

International Evangelical Church on Suomen ekumeenisen neuvoston jäsenkirkko. IEC on siis itsenäinen kirkko, vaikka oikeudellisesti se on rekisteröity yhdistys.

IEC:lla on useita kokoontuvia seurakuntia pääkaupunkiseudulla. Seurakunnalla on kolme pastoria ja diakoniatyöntekijä. IEC:lla on laajaa sosiaalista työtä ja se auttaa maahanmuuttajia integroitumaan yhteiskuntaan. IEC tekee myös lähetystyötä muiden uskontojen edustajien parissa.

IEC on Suomen Evankelisen Allianssin yhteisöjäsen.

## Lähteet

## Aiheesta muualla
* International Evangelical Church in Finland
Mabruk Zayid

**Mabruk Zayid** (, s. 11. helmikuuta 1979) on saudiarabialainen jalkapalloilija, joka pelasi maalivahtina ja edusti pitkään al-Ittihad-joukkuetta. Hän pelasi Saudi-Arabian maajoukkueessa ja oli varamaalivahtina Etelä-Korean ja Japanin MM-kilpailuissa 2002 sekä joukkueensa pelaava maalivahti Saksan MM-kilpailuissa 2006.

## Lähteet
Ilkka Uusitalo

**Ilkka Uusitalo** (s. 26. tammikuuta 1949 Kälviä) on eläkkeellä oleva suomalainen EU-diplomaatti, joka toimi 2009–2013 Euroopan komission ulkosuhdehallinnossa osastonjohtajana vastuualueenaan muun muassa Jordania, Libanon, Syyria, Egypti ja Palestiina. Vuodesta 2013 hän on toiminut Crisis Management Initiativen vanhempana asiantuntijana.. Aikaisemmin hän on johtanut komission edustustoa Bagdadissa, Irakissa, Sri Lankassa ja Pakistanissa. Hänen tehtäviinsä kuului Irakissa muun muassa EU:n 200:n miljoonan euron apupaketin koordinointi. Koulutukseltaan Uusitalo on valtiotieteen kandidaatti.

## Lähteet
Uusitalo

**Uusitalo** on suomalainen sukunimi, joka on muun muassa seuraavilla henkilöillä:

* Aaro Uusitalo (1901–1980), poliitikko
* Ari Uusitalo (s. 1957), pesäpalloilija
* Arimo Uusitalo (s. 1942), maanviljelijä, osuustoimintavaikuttaja, maanviljelysneuvos
* Arja Uusitalo (s. 1965), erikoislääkäri, dosentti, paikallispoliitikko
* Arja Uusitalo (s. 1951), ruotsinsuomalainen runoilija ja toimittaja
* Arto Uusitalo (1935–2016), lääkäri ja kliinisen fysiologian professori
* Doris Uusitalo (s. 1957), ruotsalainen jalkapalloilija
* Eero Uusitalo (1946–2015), maaseutupolitiikan tutkija ja virkamies, professori
* Eino Uusitalo (1924–2015), poliitikko
* Eino Uusitalo (1925–2019), diplomi-insinööri ja yritysjohtaja, teollisuusneuvos
* Heikki Kuutti Uusitalo (s. 1979), järjestöjohtaja ja poliittinen taustavaikuttaja
* Helena Uusitalo (s. 1962), keihäänheittäjä
* Iiro Uusitalo, ohjelmoija ja tietoturva-alan asiantuntija
* Ilkka Uusitalo (s. 1949), EU-diplomaatti
* Janne Uusitalo (s. 1968), harmonikkataiteilija
* Jiipu Uusitalo (s. 1983), sarjakuvantekijä ja kuvittaja
* Juha Uusitalo (s. 1964), oopperalaulaja
* Juho Uusitalo (s. 1993), näyttelijä
* Jukka Uusitalo (s. 1965), lavastaja ja graafinen muotoilija
* Kari Uusitalo (1933–2025), elokuvahistorioitsija, elokuvaohjaaja ja käsikirjoittaja
* Kauko Uusitalo (1921–1988), yritysjohtaja, kauppaneuvos
* Kirsti Uusitalo (s. 1963), juristi ja oikeusneuvos
* Kristiina Uusitalo (s. 1959), taidemaalari
* Liisa Uusitalo (s. 1944), markkinoinnin professori
* Mari Uusitalo (s. 1973), keihäänheittäjä
* Markus Uusitalo (s. 1997), jalkapallomaalivahti
* Olavi Uusitalo (s. 1954), diplomi-insinöööri ja markkinoinnin emeritusprofessori
* Outi Uusitalo (s. 1961), kauppatieteilijä, markkinoinnin professori
* Paavo Uusitalo (1939–2016), sosiologi, professori
* Reino Uusitalo (s. 1945), yrittäjä ja yritysjohtaja, teollisuusneuvos
* Riitta Uusitalo (s. 1960), kuvittaja, kuvataiteilija, sarjakuvapiirtäjä ja kirjailija
* Roope Uusitalo (s. 1968), taloustieteilijä
* Sami Uusitalo (s. 1977), basisti
* Sirkku Uusitalo (1937–2017), toimittaja
* Taito Uusitalo (1922–2023), arkkitehti
* Toimi Uusitalo (1938–2019), harmoninsoittaja ja mestaripelimanni
* Tuomas Uusitalo (s. 1975), näyttelijä, ääninäyttelijä, laulaja ja muusikko
* Ville Uusitalo (s. 1979), jääkiekkoilija

**Uusitalo** on myös Sasu Ripatin eli Vladislav Delayn käyttämä taiteilijanimi
VCO

**VCO** eli **jänniteohjattu oskillaattori** () on oskillaattori, jonka värähtelytaajuutta voidaan säätää jännitteen avulla.  Jänniteohjattuja oskillaattoreita käytetään radiotekniikassa, vaihelukituissa silmukoissa, äänikorteissa ja syntetisaattoreissa.  Tavallinen tapa toteuttaa VCO on käyttää kapasitanssidiodia oskillaattorin resonanssipiirin osana. Joidenkin kideoskillaattorien taajuutta voidaan hienosäätää jännitteen avulla (VCXO).

## Käyttö syntetisaattoreissa
Syntetisaattoreissa oskillaattorimoduuli tuottaa vaihtojännitettä, jonka taajuus voidaan asettaa ihmisen kuuloalueelle. Mikäli VCO:n ohjausjännitteeseen lisätään vaihtojännitekomponentti, esimerkiksi toisen oskillaattorin signaali, on kyseessä taajuusmodulaatio.

Syntetisaattorien oskillattoreissa yleisimmät aaltomuodot ovat pulssi- tai kanttiaalto (pulse / square wave), kolmioaalto (triangle wave), siniaalto (sine wave) sekä kohina (noise). Nämä yksinkertaiset aaltomuodot siniaaltoa lukuun ottamatta sisältävät korkeataajuuksisia harmonisia komponentteja, mikä mahdollistaa niiden monipuolisen muokkaamisen suotimilla. Oskillaattorin aaltomuotoa suodattamalla ja sekä taajuutta että amplitudia moduloimalla syntetisaattorilla voidaan luoda erikorkeuksisia, ajassa muuttuvia ääniä. 

Tyypillisten audiosignaalilähteiksi tarkoitettujen oskillattorien lisäksi syntetisaattoreista löytyy useimmiten myös yksi tai useampi matalataajuusoskillaattori (LFO), jonka värähtelytaajuus on yleensä paljon matalampi (alin taajuus on tyypillisesti alle yhden hertsin). Tätä käytetään perinteisesti modulaatiolähteenä, jolloin voidaan rakentaa esimerkiksi edestakaisin nousevia ja laskevia ääniä tai ohjata vaikkapa suodinta syklisesti.

## Katso myös
* Kapasitanssidiodi
Helbreath

**Helbreath** on MMORPG-peli, jonka on tehnyt korealainen Siementech yhtiö. Helbreathista tuli alun perin vain korealainen versio, mutta pian siitä ilmestyi myös kansainvälinen versio. Pelillä on virallisia palvelimia, joilla pelaaminen on nykyisin ilmaista. Pelaajat ovat perustaneet useita epävirallisia palvelimia, joista mm. *SuomiHB* oli aikoinaan suosittu epävirallinen palvelin pohjoismaalaisten keskuudessa. 

## Pelaaminen
Uudet pelaajat ovat aluksi puolueettomia siviileitä, joita suurempitasoiset pelaajat eivät voi tappaa. Tasolla 19 pelaaja voi valita liittyykö hän Aresden- tai Elvine-liittoumaan. Aresdenin ja Elvinen pelaajat voivat hyökätä toistensa kaupunkeihin ja täten "raidata" toisiaan. Vihollisten tappamisesta saa Enemy Killejä (EK), joilla voi lunastaa City Hallista kirjavia, kunnioitettuja Hero-esineitä. Toisinaan pelissä järjestetään otteluita, joissa pelaajat ottavat mittaa toisistaan.

Joka kerta kun pelaaja saavuttaa uuden tason, hän saa 3 taitopistettä, joilla hän voi korottaa taitojaan, joita ovat strength, vitality, intelligence, charisma, dexterity ja magic.

*[Str] Strengh nostaa: fyysistä vahinkoa, maksimikestävyyttä (stamina), maksimikuormaa, maksimi elämäpisteitä, mahdollistaa raskaampien aseiden ja haarniskoiden käytön. +0.5 elämäpistettä tasoa kohden ja +2% fyysisten hyökkäysten voimaa kymmentä tasoa kohden (useimmilla palvelimilla).

*[Dex] Dexterity lisää: tarkkuutta, väistökykyä, puolustuskykyä. Kaikki asetaidot nyrkkiä ja sauvaa lukuun ottamatta vaativat dexterityä; max skill = 2x dex.

*[Vit] Vitality nostaa: Maksimi elämäpisteitä, elämäpisteiden lisääntymistä, maksimikestävyyttä, kestävyyden regeneraatiota, fyysisen ja maagisen iskun imeytyväisyyttä (absorption). +3 elämäpistettä tasoa kohden (useimmilla palvelimilla).

*[Int] Intelligence nostaa: Maksimi manaa, taian onnistumista, sekä mahdollistaa parempien taikojen oppimisen.

*[Mag] Magic nostaa: Maksimi manaa, manan lisääntymistä, maagista vahinkoa, maagista osumismahdollisuutta (+0,5), magian vastustuskykyä (+0,5).

*[Chr] Charisma laskee kauppiailta ostettavien tavaroiden hintaa, mahdollistaa killan (guild) perustamisen ja mahdollistaa killan johtajalle Crusadessa paremmat summonointikyvyt.
Sami al-Jabir

**Sami al-Jabir** (, s. 11. joulukuuta 1972, Riad) on saudiarabialainen entinen jalkapalloilija. Hän pelasi kärkihyökkääjänä ja edusti suurimman osan urastaan al-Hilalia.

Al-Jabir edusti maataan neljissä MM-kisoissa: 1994, 1998, 2002 ja 2006. Tehtyään vuoden 1998 kisoissa maalin Etelä-Afrikkaa vastaan, hänestä tuli ensimmäinen aasialainen, joka on tehnyt maalin kahdessa peräkkäisessä MM-lopputurnauksessa. Vuoden 2002 kisoissa hän pelasi vain ensimmäisen ottelun, jossa Saudi-Arabia hävisi Saksalle 0–8.

Al-Jabirin ensimmäinen maaottelu oli 11. syyskuuta 1992 Syyriaa vastaan. Al-Jabir pelasi kaikkiaan 163 maaottelua, joissa teki 44 maalia.

Vuonna 2000 al-Jabir pelasi lainassa al-Hilalilta viisi kuukautta Englannin Valioliigan Wolverhamptonissa. Tällöin hänestä tuli ensimmäinen Englannin liigassa pelannut saudiarabialainen.

## Lähteet

## Aiheesta muualla
*
Chris Farley

**Christopher Crosby "Chris" Farley** (s. 15. kesäkuuta 1964, Madison – k. 18. joulukuuta 1997, Chicago) oli yhdysvaltalainen näyttelijä ja koomikko, joka tunnetaan erityisesti roolistaan *[[Saturday Night Live]]* -sketsishow'ssa. Farley kuoli vuonna 1997 kokaiinin ja morfiinin yliannostukseen.

## Filmografia
**[[Wayne's World]]* (1992)
**[[Coneheads]]* (1993)
**[[Wayne's World 2]]* (1993)
**[[Airheads]]* (1994)
**[[Billy Madison]]* (1995)
**[[Tommy Boy]]* (1995)
**[[Black Sheep]]* (1996)
**[[Beverly Hills Ninja]]* (1997)
**[[Jäynäjengi]]* (*Dirty Work*, 1998)
**[[Almost Heroes]]* (1998)

## Aiheesta muualla
* 
* The Full Throttle Life and Untimely Death of Chris Farley 
* Chris Farley Animations
* Chris Farley at FindADeath.com 
* Chris Farley's Gravesite
* Chris Farley's Footprints
Vodjanoi

**Vodjanoi** () on slaavilaisen kansanperinteen miespuolinen veden henki, vetehinen. Vodjanoi voi esiintyä hyvin monenlaisissa hahmoissa. Hänen sanotaan asuvan vedenpyörteessä tai vedenalaisessa palatsissa, joka on täynnä uponneista laivoista peräisin olevia aarteita.

Vodjanoin sanotaan esiintyvän vanhan miehen hahmossa, jolla on vihertävä, lian peittämä parta. Hänen uskotaan aiheuttavan hukkumisia: hukkuneet hän vie veden alle palvelijoikseen. Kalastajilla on ollut tapana uhrata vodjanoille tupakkaa hyvän kalaonnen saadakseen. Vodjanoita voi lepytellä myös uhraamalla hänelle voita tai ensimmäisen saaliiksi saadun kalan. Vodjanoi on mylläreiden, mehiläistenkasvattajien ja kalastajien suojelushenki.
## Katso myös
Vetehinen (taruolento)
Kumikana

**Kumikana** on erilaisissa humoristisissa yhteyksissä käytetty esine, joita myydään myös koiran leluiksi. Se liitetään usein slapstick-huumoriin. 

Kumikanan alkuperä on epäselvä, mutta sen on väitetty olleen 1800-luvulla eläneen Joseph Grimaldi -nimisen pellen keksintö. Kumikana oli osa Grimaldin tekoruokaa, jota hän kantoi vaurauden osoituksena tehdäkseen pilaa yläluokasta (tuolloin ruoka ilmaisi sosiaalista statusta).

Toisen tarinan mukaan kumikana sai alkunsa Ranskan vallankumouksesta, kun sotilaat ripustivat kumikanan musketteihinsa jonkinlaisena onnenkaluna.
Bratislavan alue

**Bratislavan alue** () on yksi Slovakian hallinnollisista alueista. Se sijaitsee maan lounaisosassa ja rajautuu Trnavan alueeseen, Itävallan Burgenlandin ja Ala-Itävallan osavaltioihin sekä Unkariin. Sen pääkaupunki on Bratislava. Alueella on arviolta 641&nbsp;892 asukasta (vuonna 2016) ja sen pinta-ala on 2&nbsp;053 neliökilometriä.  

## Aluejako
Bratislavan alue jakautuu kahdeksaan piiriin (*okresy*):
*Bratislava
**Bratislava I
**Bratislava II
**Bratislava III 
**Bratislava IV 
**Bratislava V
*Malacky
*Pezinok
*Senec

Alueella on 73 kuntaa, joista seuraavat 7 ovat kaupunkeja:
*Bratislava
*Malacky 
*Modra
*Pezinok
*Senec
*Stupava
*Svätý Jur

## Väestö

## Lähteet

## Aiheesta muualla

*Alueen internetsivut
Bettina

**Bettina** on varsinkin saksankielisissä maissa yleinen naisen etunimi.

Suomessa nimi on yleistynyt 1900-luvun lopulla. Digi- ja väestötietoviraston tietojen mukaan Bettina-nimi on vuoden 2019 loppuun mennessä annettu noin 940 henkilölle

## Alkuperä ja merkitys
Bettina on alkuaan italialainen nimi. Se on muodostettu Elisabettina-nimestä, joka on puolestaan muunnos Elisabetista. Kantanimenä on heprealainen Elīšeba, jonka merkitys on ’Jumala on valani’.

## Nimipäivä
Bettina lisättiin suomenruotsalaiseen nimipäiväkalenteriin vuonna 2005. Bettinan päivä on 19. marraskuuta, jolloin vietetään myös Elisabetin nimipäivää. Sama päivä on Bettinan ja Elisabethin nimipäivä myös Saksassa.

## Tunnettuja Bettinoita
* Bettina von Arnim (1785–1859), saksalainen kirjailija
* Bettina Bush, yhdysvaltalainen laulaja ja lauluntekijä
* Bettina Gruber (s. 1985), sveitsiläinen maastohiihtäjä
* Bettina Haasen, saksalainen dokumenttielokuvaohjaaja ja tuottaja
* Bettina Heinen-Ayech (1937–2020), saksalainen taidemaalari
* Bettina Lemström (s. 1966), suomalainen kilpapurjehtija
* Bettina Stark-Watzinger (s. 1968), saksalainen poliitikko ja ministeri
* Bettina Sågbom-Ek (s. 1965), suomalainen televisiotoimittaja
* Bettina Yli-Sissala (s. 2000), suomalainen lentopalloilija

## Kuvitteellisia Bettinoita
* Bettina, Kathy Batesin roolihahmo televisiosarjassa *[[Mullan alla]]*

## Bettina muualla
* *[[Bettina S.]]* ja *[[Bettina (televisio-ohjelma)|Bettina]]*, Bettina Sågbomin juontamia keskusteluohjelmia
* 250 Bettina, päävyöhykkeen asteroidi

## Lähteet

## Aiheesta muualla
Edeltraud

**Edeltraud** on saksankielisissä maissa tavattu naisten etunimi. 

## Alkuperä ja merkitys
*Edeltraud* on muunnos nimestä *Adeltraud*. Adeltraud vastaa muinaisgermaanisia käsitteitä *adal* ja *trud*, jotka merkitsevät vahvuutta ja voimaa.

## Nimipäivä
Edeltraudin nimipäivä Saksassa on 23. kesäkuuta

## Muunnoksia

*Adeltraud, Adeltrud, Edeltraut, Edeltrud

*lyhentyneitä muotoja: Ada, Adda (myös nimen etuliitteenä), Edi, Edel (myös nimen etuliitteenä)

## Tunnettuja Edeltraudeja
*Edeltraud Eckert (1930–1955), saksalainen kirjailija
Syyntakeettomuus

**Syyntakeettomuus** merkitsee kyvyttömyyttä ymmärtää syy-seuraussuhteita ja tekojen seurauksia. Mielentilatutkimuksen perusteella lääkäri antaa lausunnon, jossa hän ottaa kantaa siihen, onko henkilö ollut teon aikana syyntakeinen (täydessä ymmärryksessä), alentuneesti syyntakeinen (täyttä ymmärrystä vailla) vai syyntakeeton (ymmärrystä vailla).

Suomen rikoslain mukaan tekijä on syyntakeeton, jos hän ei tekohetkellä kykene mielisairauden, syvän vajaamielisyyden (älyllisen kehitysvammaisuuden) taikka vakavan mielenterveyden tai tajunnan häiriön vuoksi ymmärtämään tekonsa tosiasiallista luonnetta tai oikeudenvastaisuutta taikka hänen kykynsä säädellä käyttäytymistään on sellaisesta syystä ratkaisevasti heikentynyt.

Arkikielessä syyntakeettomuus usein merkitsee samaa kuin kyvyttömyys ottaa vastuuta teoistaan ja niiden seurauksista. Jos tuomioistuin jättää rikoksesta syytetyn mielentilan vuoksi rangaistukseen tuomitsematta, tuomioistuin voi saattaa kysymyksen hänen psykiatrisen sairaanhoidon tarpeestaan Terveyden ja hyvinvoinnin laitoksen selvitettäväksi. Tuomioistuin voi samalla määrätä hänet säilytettäväksi vankilassa, kunnes Terveyden ja hyvinvoinnin laitoksen päätös on annettu. Terveyden ja hyvinvoinnin laitoksen tulee tarpeen tullen määrätä syytetty hoitoon hänen tahdostaan riippumatta.

## Katso myös
* Psykoosi
* Psykiatrinen vankisairaala
* Oikeuspsykiatrinen sairaala

## Lähteet

## Aiheesta muualla
* Tappoi psykoosissa, terve 10kk kuluttua? ”Äärimmäisen harvinaista” Uusi Suomi 16.8.2011.
Mechthild

**Mechthild** on naisen etunimi. Se on tunnettu saksankielisissä maissa.

## Alkuperä
Mechthild on muunnos nimestä Mathilde.

## Nimipäivät eri kalentereissa
*26. helmikuuta
*6. maaliskuuta
*31. toukokuuta
*15. elokuuta
*19. marraskuuta

## Tunnettuja Mechthildejä
*Mechthild von Hackeborn (1241-1299), kristillinen mystikko
*Mechthild Magdeburgilainen (1208/1210-1282), kristillinen mystikko
*Mechthild von Bayern (1532-1565), kreivi Philibert von Bayernin vaimo
*Mechthild von Baden († 1258), Württembergin kreivitär
*Mechthild von der Pfalz (1419-1482), kreivi Ludwig I. von Württembergin vaimo

## Nimen muita merkityksiä
* 873 Mechthild, päävyöhykkeen asteroidi.
Ska-P

**Ska-P** on vuonna 1994 perustettu espanjalainen ska punk -yhtye, joka laulaa espanjaksi. Yhtyettä voi kutsua poliittiseksi, sillä sanoituksiltaan se on äärivasemmistolainen, lähes anarkistinen. Ska-P on yksi Espanjan ja koko Euroopan suosituimpia SkaPunk-yhtyeitä. 

Vuonna 2005 yhtye ilmoitti jäävänsä toistaiseksi tauolle yhtyeen sisäisten erimielisyyksien vuoksi.

Lokakuussa 2007 yhtyeen kotisivuilla ilmoitettiin että yhtye palaa esiintymislavoille, seuraavana vuonna he julkaisivat "Lagrimas Y Gozos" studioalbumin. Albumilta julkaistiin single "Crimen Sollicitationis", jossa kritisoitiin voimakkaasti katolista kirkkoa, johtuen Espanjassa tapahtuneista lapsiraiskauksista, johon syyllisiä ovat olleet katoliset kirkkoherrat. Media ei näistä tapauksista puhunut kovin kauan, ja yhtye uskookin katolisen kirkon "sulkeneen suut" tiedotusvälineiltä, jotta sen maine ei tahraantuisi. Kappaleesta on myös tehty musiikkivideo.

## Nykyinen kokoonpano
*Pulpul (laulu, kitara)
*Luismi (rummut)
*Julio (basso)
*Joxemi (kitara)
*Pipi (laulu)
*Kogote (koskettimet)

## Diskografia

### Studioalbumit
* *[[Ska-P (albumi)|Ska-P]]* &ndash; 1994
* *[[El vals del obrero]]* &ndash; 1996
* *[[Eurosis]]* &ndash; 1998
* *[[Planeta Eskoria]]* &ndash; 2000
* *[[¡¡Que Corra La Voz!!]]* &ndash; 2002
* *[[Lágrimas y Gozos (albumi)|Lágrimas y Gozos]]* &ndash; 2008
* *99%* - 2013

### Livealbumit
* *Incontrolable* (CD+DVD) &ndash; 2004
* *Ska-P En Concierto* (Ranska) &ndash; 2000

### Singlet
* *Cannabis* &ndash; 1996
* *Ñapa Es* &ndash; 1998
* *Paramilitar* &ndash; 1998
* *Planeta Eskoria* &ndash; 2000
* *Derecho de Admisión* &ndash; 2000
* *Crimen sollicitationis* &ndash; 2008

## Aiheesta muualla
* Virallinen kotisivu
* Virallinen kotisivu The Locos (Pipi) 
*
Kovenantti

**Kovenantti** eli **sopimusvakuus** on luottosopimukseen otettava erityisehto, jolla velallinen sitoutuu tiettyihin maksukykyään turvaaviin järjestelyihin.

Kovenantti muistuttaa vakuutta, mutta siihen ei liity vakuusesinettä tai kolmannen osapuolen antamaa sitoumusta.

## Kovenanttien tyyppejä
Kovenanttien pääryhmiä ovat *tunnusluku-* eli *finanssikovenantit* ja *muut kovenantit*. 

Tunnuslukukovenantissa velallisen taloudellista asemaa mitataan jollain taloudellisella muuttujalla, esimerkiksi velkaantumisasteella. Tunnusluvulle sovitaan raja. Tunnusluvun muuttuminen sovittua negatiivisemmaksi johtaa seuraamukseen kuten luoton irtisanomiseen tai koron nousuun. Voidaan myös sopia sellaisesta kovenantista, että tunnusluvun positiivinen muutos vaikuttaa velallisen eduksi, esimerkiksi koron laskuun.

Muile kovenanteille on tyypillistä, että velallinen ei saa ryhtyä tiettyihin toimiin ilman luotonantajan lupaa. Kovenantti voi olla esimerkiksi omaisuuden panttaus- tai luovutuskielto. Velallisella voi myös olla tiedonantovelvollisuus taloudelliseen asemaansa vaikuttavista muutoksista.

## Kovenanttien käyttö

Kovenantteja käytetään tavallisimmin kansainvälisessä luottokaupassa. Kovenanttien käyttö perustuu vastaavaan tarpeeseen kuin vakuuksien: luotonantaja haluaa pienentää luoton takaisinmaksuun liittyvää riskiään. Riskin pienentäminen toteutetaan pyrkimällä varmistamaan luotonsaajan maksukyky tulevaisuudessakin puuttumalla jonkin verran velallisen toimintaan. Kovenantteihin ei liity vakuuksille tyypillisiä etu- ja erioikeuksia.

Kovenanttien avulla turvataan ensinnäkin velallisen liiketoiminnan pysyminen terveenä eli estetään maksukyvyttömyyden ajankohtaistuminen. Toisaalta niillä turvataan velkojan mahdollisuus saada hyvissä ajoin tietoja velallisen taloudelliseen asemaan vaikuttavista riskeistä. Kolmanneksi kovenantti voi turvata velkojan asemaa velallisen maksukyvyttömyystilanteessa esimerkiksi kieltämällä velallista antamasta vakuuksia muille velkojille (nk. *negative pledge*-sitoumus). 

Kovenanttien käyttö kansainvälisessä kaupassa johtuu velkojien yhdenvertaisuudesta ja käytännön syistä: rajat ylittävään luotonantoon liittyy useita käytännön hankaluuksia. Toisaalta vakuuksia ei ehkä voida pyytääkään, jos luotonhakija on merkittävämpi toimija kuin luotonantaja. 

## Lähteet
Jonava

**Jonava** () on kaupunki Liettuan keskiosassa noin 30 kilometrin päässä Kaunasista. Sen väkiluku oli 30&nbsp;224 vuonna 2012 ja se sai kaupunginoikeudet 1864. Kaupunki mainitaan kirjallisissa lähteissä ensimmäisen kerran 1740.

## Asukasluvun kehitys

## Katso myös
* Jonavan rautatieasema

## Lähteet

## Aiheesta muualla
Kaakkurin koulu

**Kaakkurin koulu** on perusasteen 1.–9. luokkien oppilaitos Oulussa Kaakkurin kaupunginosassa. Koulu on aloittanut toimintansa syksyllä 2004 ja se on Kaakkurin suuralueen keskuskoulu. Entinen Kaakkurin sivukoulu nimettiin uudelleen Sarasuon kouluksi 1. elokuuta 2002 Kaakkurin koulun nimen siirtyessä uudelle keskuskoululle. Noin 900 oppilaan koulussa rehtorina toimii Matti Ahola.

Koulu sijaitsee Kaakkurin kaupunginosan keskuksessa, Oulunlahdentien ja Kaakkurin ostoskeskuksen läheisyydessä. Koulun pihalla on kellotorni, jossa on taiteilija Jaakko Niemelän neonvalotaideteos *Counting numbers*. Taideteos on paljastettu samana vuonna kuin koulu aloitti toimintansa.

Koulu on samassa rakennuksessa Kaakonpojan päiväkodin kanssa. Koulun vieressä ovat kirkko, nuorisotalo ja terveysasema.

## Lähteet

## Aiheesta muualla
* Oulun kaupunki: Kaakkurin koulu
Liv Kristine

**Liv Kristine Espenæs** (ent. **Espenæs Krull****,** s. 14. helmikuuta 1976, Stavanger) on norjalainen laulaja. Hän lauloi vuosina 1994-2003 Theatre of Tragedy -yhtyeessä. 2003 Liv Kristine irtisanottiin yhtyeestä. Samana vuonna hän perusti Atrocity-yhtyeen jäsenten kanssa uuden yhtyeen, Leaves' Eyes. Liv Kristine on julkaissut myös useita sooloalbumeja.

Liv Kristine aloitti Theatre of Tragedyssä taustalaulajana mutta pian hän ja Raymond István Rohonyi toimivat päälaulajina. Vuonna 2003 Liv Kristine erotettiin yhtyeestä ja hän perusti Leaves' Eyes -yhtyeen. Yhtye sai nimekseen Leaves' Eyes, koska Liv halusi uuden yhtyeensä nimen sisältävän hänen oman nimensä (Leaves ja Liv lausutaan pitkälti samalla tavalla). Sana leaves (engl. lehdet) on myös luontoon liittyvä sana ja se sopi Liville, sillä luonto on aina ollut hänen suurin inspiraationlähteensä.

3.7.2003 Liv meni naimisiin Atrocity-yhtyeen laulajan Alexander Krullin kanssa ja saman vuoden joulukuussa synnytti pojan, Leon Alexanderin. Liv ja hänen aviomiehensä ovat kasvissyöjiä. Liv Kristine ja Alexander Krull erosivat vuoden 2016 alussa. Liv myös erotettiin samoihin aikoihin Leaves' Eyes -yhtyeestä. Livin nuorempi sisko, Carmen Elise Espenæs, laulaa yhtyeessä Midnattsol. 

## Diskografia
### Theatre of Tragedy

*Theatre of Tragedy (1995)
*Velvet Darkness They Fear (1996)
* Der Tanz Der Schatten (single, 1996)
*A Rose For the Dead (EP, 1997)
*Cassandra (single, 1998)
*Aégis (1998)
*Theatre of Tragedy Shape (1999)
*Image (albumi) (single, 2000)
*Musique (2000)
*Inperspective (EP, 2000)
*Machine (single, 2000)
* (2001)
*Assembly (2002)

### Leaves' Eyes
*Into Your Light (single, 2004)
*Lovelorn (2004)
*Elegy (single, 2005)
*Vinland Saga (2005)
*Legend Land (2006)
*Njord (2009)
*Meredead (2011)
*Symphonies of the Night (2013)
*King of Kings (2015)

### Soolo
*3am (single, 1998)
*Deus ex Machina (1998)
*Take Good Care (single, 1998)
*3am - Fanedition (1999)
*One Love (single, 1999)
*Fake a Smile (EP, 2006)
*Enter My Religion (2006)
*Skintight (2010)
*Libertine (2012)
*Vervain (2014)
*Have Courage Dear Heart (2021)

Kristine on vieraillut Atrocityn, Heavenwoodin, Weltenbrandin, Das Ichin, Geniuksen, Immortal Ritesin, Hortus Animaen, Cradle of Filthin, Delainin, Umbra et Imagon, ja Beto Vazquez's Infinityn  äänitteillä.

## Lähteet

## Aiheesta muualla

* Virallinen sivusto
Kaakkurin suuralue

**Kaakkurin suuralue** on yksi Oulun kaupungin 23:sta suuralueesta. Suuralue sijaitsee keskustan eteläpuolella valtatie 4:n ja Pohjanmaan radan läheisyydessä. Suuralueella asuu noin 12&nbsp;000 asukasta, ja siellä on yhteensä 953 työpaikkaa. Joukkoliikennelinjat ovat 1, 2, 2N, 3, 8, 9, 9B, 50, 51, 52, 53, 54, 54B ja 57.

## Kaupunginosat Kaakkurin suuralueella
*Kaakkuri
*Kiviniemi
*Metsokangas
*Perävainio

## Merkittävät liikenneyhteydet
* Valtatie 4 (Pohjantie)
* Seututie 815 (Lentokentäntie–Oulunlahdentie)
* Seututie 847 (Limingantie)

## Lähteet

## Aiheesta muualla
OFC Nations Cup

**OFC Nations Cup** on Oseanian maanosaliitto Oceania Football Confederationin jäsenmaiden käymä jalkapallokilpailu. Vuodesta 2004 lähtien kilpailu on järjestetty joka neljäs vuosi.

## Tulokset

* Vuoden 2008 turnaus pelattiin lohkona, ei varsinaista loppuottelua.
Kaakkuri (täsmennyssivu)

**Kaakkuri** tarkoittaa seuraavia asioita:

* Kaakkuri (*Gavia stellata*), lintulaji
* Kaakkuri, kaupunginosa Oulussa
* Kaakkuri, suuralue Oulussa
* Kaakkurin koulu, oppilaitos Oulussa
* Kaakkuri, kylä Petsamossa Suomen luovuttamalla alueella
* Kuuno Kaakkuri, Romano Scarpan luoma Disneyn eläinmaailman hahmo.
Järvelä

**Järvelä** on Kärkölän kunnan kuntakeskus ja selvästi suurin taajama. Taajamassa asui vuoden 2021 lopulla noin 2 569 asukasta. Tilastokeskuksen määrittelemänä tilastollisena taajamana Järvelä kattaa myös Kärkölän kirkonkylän.

Taajama sijaitsee Lahden ja Riihimäen välisen rautatien varrella ja maanteitse kantatien 54 ja seututien 295 risteyksessä. Kaikki Lahti–Riihimäki-välin taajamajunat pysähtyvät Järvelän rautatieasemalla.

Alueella on asutuksen lisäksi paljon erilaisia yrityksiä, kuten ruokakauppa, leipomo- kahvila, huoltoasema, R-kioski, apteekki, Alko, ravintoloita, posti, kampaamoja, pankki ja autokorjaamoita. Järvelässä toimivia kunnallisia palveluja ovat muun muassa peruskoulu, kirjasto, päiväkoti, nuorisotila, terveysasema ja uimahalli. Järvelässä toimineen Kärkölän lukion toiminta loppui vuonna 2015 pienen opiskelijamäärän takia. Lähin lukio on nyt Hausjärven Oitissa, kun Hollolassakaan ei ole enää lukiota.

## Lähteet
10,000 Days

__NOTOC__
**10,000 Days** on Toolin neljäs studioalbumi, joka julkaistiin 2. toukokuuta 2006. Albumilla yhtye löi lopullisesti itsensä läpi musiikin valtavirrassa. Kappaleet "Vicarious" ja "The Pot" julkaistiin singleinä, joista jälkimmäinen nousi Yhdysvaltojen Billboard-listalla ykköseksi.

27. maaliskuuta 2006 Billboard-verkkosivusto julkaisi artikkelin *10,000 Daysista*, missä kerrottiin "Vicariousin" tulevan olemaan ensimmäinen singlejulkaisu albumilta. Kappale julkaistiin radiosoittoon virallisesti 17. huhtikuuta. Kappaleen musiikkivideon ensi-iltaa oli alustavasti suunniteltu kesäkuulle, mutta sitä ei ole vieläkään julkaistu lukuun ottamatta singlejulkaisua.

## Kappaleet
#
#
#
#
#
#
#
#
#
#
#

## Tietoa kappaleista
*Kappale "Vicarious" kertoo länsimaisten ihmisten mediassa näkemästä sodasta, kuolemasta ja kärsimyksestä, josta he nauttivat myöntämättä sitä.
*"Jambi" tarkoittaa suomen kielellä runonpätkää, jossa ensimmäinen tavu on lyhyt tai painoton ja seuraavan tavu on pitkä tai painollinen. Jambi on myös provinssi Sumatralla.
*'Marie' on yhtyeen laulajan Maynard James Keenanin kuolleen äidin toinen nimi. Hänen äitinsä sai aivohalvauksen, jossa hän halvaantui osittain. Hän kuoli 27 vuotta tämän jälkeen, mikä on päivinä n. 10 000 päivää (engl. 10,000 days).
*Kappaleen "The Pot" nimi viittaa kahteen asiaan: tekopyhyyttä kuvaavaan sanontaan "pata kattilaa soimaa" (englanniksi *pot calling the kettle black*) ja kannabiksen kutsumanimeen. Kappaleen voidaan katsoa kuvaavan kannabiksen käyttäjiä tiukasti arvostelevien ihmisten tekopyhyyttä.
*Lipan on Apachelainen heimo.
*"Lost Keys" oli ensimmäinen nimi kappaleiden "Wings for Marie/10,000 Days" -kokonaisuudelle.
*"Viginti Tres" (latinaa, tarkoittaa lukua 23) sisältää lähinnä tausta- ja hälyääniä, kuten myös yhtyeen edellisen albumin "Faaip De Oiad".

## Kokoonpano
* Maynard James Keenan – laulu
* Danny Carey – rummut, tabla, lyömäsoittimet, elektroniset rummut (Mandalas )
* Justin Chancellor – basso
* Adam Jones – kitara, sitar

## Listasijoitukset

### Singlet

### RIAA:n sertifikaatit

## Arvostelut
* Desibeli.net: 
* Imperiumi: 8/10
* Soundi: 

## Lähteet

## Aiheesta muualla
* Toolin viralliset sivut 
* 10,000 Days allmusic.comissa
Santamäki

**Santamäki** voi tarkoittaa seuraavia maantieteellisiä kohteita:

* Santamäki, asuinalue Kempeleessä
* Santamäki, kylä Lopella
* Santamäki, kylä Rovaniemellä
* Santamäen koulu, peruskoulu Kempeleessä
* Santamäen linjavaihde, entinen rautatieliikennepaikka Vaalassa
* Santamäen seisake, entinen rautatieliikennepaikka Lopella.

Suomen rataverkolla on aiemmin ollut useita Santamäki-nimisiä linjavaihteita.

### Sukunimenä
* Emma Santamäki (s. 1997), jalkapalloilija
* Lauri Santamäki (1907–1991), tamperelainen opettaja ja kunnallisneuvos
* Tuire Santamäki-Vuori (s. 1952), valtiosihteeri ja ammattiyhdistysjohtaja
Trenčínin alue

**Trenčínin alue** (*Trenčiansky kraj*) on hallinnollinen alue Slovakian länsiosassa. Alueen hallinnollinen keskus on Trenčín ja toinen tärkeä kaupunki on Prievidza. Alueen pinta-ala on 4 501 km² ja asukasluku oli 594&nbsp;328 vuonna 2011. 

Aluetta ympäröivät Trnavan, Nitran, Banská Bystrican ja Žilinan alueet sekä Tšekki.

Trenčínin alue jakautuu yhdeksään piiriin (okresky):
*Bánovce nad Bebravou
*Ilava
*Myjava
*Nové Mesto nad Váhom
*Partizánske 
*Považská Bystrica 
*Prievidza 
*Púchov 
*Trenčín 

## Väestö

## Lähteet

## Aiheesta muualla
OSAO

**Koulutuskuntayhtymä OSAO** on Oulun seudulla ja Koillismaalla toimiva ammatillista koulutusta järjestävä oppilaitos. OSAOssa on 8&nbsp;500 opiskelijaa ja 850 työntekijää.  OSAOn 8 koulutusyksikköä sijaitsevat Kempeleessä, Limingassa, Oulussa, Muhoksella, Pudasjärvellä ja Taivalkoskella. 

## Yksiköt
* Haukiputaan yksikkö
* Kaukovainion yksikkö, palvelut 
* Kaukovainion yksikkö, tekniikka
* Kempele-Limingan yksikkö
* Kontinkankaan yksikkö
* Muhoksen yksikkö
* Pudasjärven yksikkö
* Taivalkosken yksikkö

## Puukotus
Myllytullin yksikössä 10. lokakuuta 2013 16-vuotias koulussa opiskeleva miespuolinen opiskelija puukotti kolmea naispuolista opiskelijaa sekä koulun vahtimestaria.

## Lähteet

## Aiheesta muualla
* https://www.osao.fi
Come Clarity

__NOTOC__
**Come Clarity** on In Flamesin kahdeksas studioalbumi, joka julkaistiin 3. helmikuuta 2006. Yhdysvalloissa se julkaistiin 7. helmikuuta 2006. Albumi nousi Suomessa virallisen albumilistan ensimmäiselle sijalle.

Levyllä vierailee myös ruotsalainen laulajatar Lisa Miskovsky, joka laulaa kappaleessa ”Dead End”. Peter Iwersin haastattelun mukaan levyn nimen piti olla *Crawl Through Knives*. Yhtye päätti kuitenkin, että *Come Clarity* olisi parempi. Kappale ”Take This Life” on myös yhtenä pelattavana kappaleena *[[Guitar Hero III: Legends of Rock]]* -videopelissä. 

## Kappaleet
#  
#  
#  
#  
#  
#  
#  
#  
#  
#  
#  
#  
# 

## Kokoonpano
* Anders Fridén – laulu
* Jesper Strömblad – kitara
* Björn Gelotte – kitara
* Peter Iwers – bassokitara
* Daniel Svensson – rummut
* Lisa Miskovsky – laulu kappaleessa "Dead End"
* Örjan Örnkloo – koskettimet ja musiikin ohjelmointi

## Arvostelut
* AllMusic: 
* Blabbermouth: 
* Desibeli.net: 
* Imperiumi: 8/10
* Pitchfork: 7.3/10
* PopMatters: 
* Soundi: 

## Lähteet

## Aiheesta muualla
* 
*
Mother Goose

**Mother Goose** on helsinkiläis-porvoolainen 1980-luvun lopussa perustettu vaihtoehtorockia soittava yhtye. Se on julkaissut levyjä useille levy-yhtiöille, muun muassa brittiläisille Blast First ja Seriously Groovy Music -yhtiöille. Suomessa julkaisijoina ovat toimineet muun muassa Verdura, If Society, Lamplite Ltd ja Temporary Music.

## Kokoonpano
* Zelig Concrete – kitara ja laulu
* Eija Roisko – basso
* Jussi Miettola – rummut

## Diskografia
### Studioalbumit
* 
* 
* 
* 
* 
* 
* 

### EP:t
* 
* 

### Split-albumit
* 
* 

### Singlet
* ”Village” (2000, Seriously Groovy Music Ltd.)
* ”Schizo Ladies” (2004, If Society)

## Aiheesta muualla
*
Aalto (täsmennyssivu)

**Aalto** tarkoittaa seuraavia:

*aalto, vedessä tapahtuva liike
*aalto, aaltoliike, avaruudessa esiintyvä ajassa vaihteleva suure
*Aalto, suomenkielinen sukunimi
*Aalto, Aalto-yliopiston opiskelijaprojekteina toteutettu satelliittisarja
**[[Aalto (dokumenttielokuva)|Aalto]]*, Virpi Suutarin ohjaama dokumenttielokuva vuodelta 2020.

## Muita
* Aalto-maljakko eli Savoy-maljakko, Alvar Aallon ja hänen vaimonsa Aino Marsion suunnittelema lasimaljakko
* Aalto Start-Up Center, yrityshautomo Helsingissä
* Aalto-Theater, oopperatalo Essenissä
* Aalto-yliopisto, vuonna 2010 toimintansa aloittanut yliopisto Suomessa
* Aalto Pankkiiriliike, sijoituspalveluyritys.
Raamattuluokka

**Raamattuluokka** on vanhoillislestadiolaisten käyttämä nimitys **raamattupiiristä**. Kyseessä on tilaisuus, jossa perehdytään Raamattuun yhdessä keskustellen useimmiten tilaisuuden vetäjän tai alustajan johdolla. Tilaisuuden vetäjänä toimii yleensä maallikko. Raamattuluokka on vanhoillislestadiolaisuuden yksi keskeisimmistä nuorisotyön muodoista. Nimitys otettiin vanhoillislestadiolaisuudessa käyttöön 1970-luvun alussa siihen asti käytetyn **raamattupiirin** sijaan. 
Raamattuluokka on useimmiten viikoittainen tapahtuma, joka pidetään jonkun seurakunnan jäsenen kotona tai rauhanyhdistyksen tiloissa. Raamattuluokka on tarkoitettu 9–15-vuotiaille.
Rautavaara (täsmennyssivu)

**Rautavaara** tai **Rautawaara** tarkoittaa seuraavaa:

* Rautavaara, kunta Pohjois-Savon maakunnassa.

## Sukunimenä

* Albin Ewald Rautavaara (1873–1941), suomalainen ministeri
* Eino Rautavaara (1876–1939), suomalainen oopperalaulaja
* Einojuhani Rautavaara (1928–2016), suomalainen säveltäjä, Eino Rautavaaran poika
* Helinä Rautavaara (1928–1998), suomalainen tutkimusmatkailija, Toivo Rautavaaran tytär
* Mariaheidi Rautavaara (1927–2004), suomalainen mezzosopraano, Einojuhani Rautavaaran ensimmäinen vaimo
* Markojuhani Rautavaara (s. 1960), suomalainen lauluntekijä, muusikko ja äänitaiteilija
* Sini Rautavaara (s. 1957), suomalainen sopraano ja musiikkipedagogi, Einojuhani Rautavaaran puoliso
* Tapio Rautavaara (1915–1979), suomalainen viihdetaiteilija
* Toivo Rautavaara (1905–1987), suomalainen professori

### Muodossa Rautawaara

* Aulikki Rautawaara (1906–1990), suomalainen sopraanolaulaja, Wäinö Rautawaaran tytär
* Ella Rautawaara (s. 2008), suomalainen kilpakävelijä
* Pentti Rautawaara (1911–1965), suomalainen sellisti, Wäinö Rautawaaran poika
* Wäinö Rautawaara (1872–1950), suomalainen laulaja, urkuri, musiikkipedagogi, kuoron- ja orkesterinjohtaja
Bartosz Bosacki

**Bartosz Bosacki** (s. 20. joulukuuta 1975 Poznań) on puolalainen jalkapalloilija, jonka nykyinen seura on Lech Poznań. Pelipaikaltaan hän on puolustaja.

Bosackin ensiesiintyminen Lech Poznańin riveissä tapahtui huhtikuussa 1995 ja hän voitti Puolan Super Cupin sekä Lechin että Amica Wronkin seurassa. Kausina 2004-2006 hän pelasi FC Nürnbergissä.

Puolan jalkapallomaajoukkueen valmentaja Paweł Janas valitsi Bosackin joukkueeseen Saksan MM-kisoihin 2006, kun FK Moskovassa pelannut Damian Gorawski estyi pelaamasta. Bosacki pelasi ensimmäisen maaottelunsa 10. heinäkuuta 2002 Färsaaria vastaan. Hän on pelannut 13 maaottelua, joissa on tehnyt kaksi maalia (tilanne 20. kesäkuuta 2006). 

## Lähteet

## Aiheesta muualla

*Bartosz Bosacki 90minut.pl
Tietojen palautus

**Tietojen palautuksella** tarkoitetaan toimenpidettä, jossa kiintolevyltä, muistikortilta, nauhalta, levykkeeltä tai muulta vastaavalta tallennusmedialta palautetaan teknisesti tiedostoja tai tietoa.

Kiintolevyn tietojen palautus tapahtuu puhdastilassa, joissa erilaiset luokitukset määräävät tilan puhtauden. Kiintolevyn tietojen palautukseen soveltuvat puhdastilat ovat vähintään puhdastilaluokkaa Class M 3.5, jolloin kuutiojalassa ilmaa on maksimissaan 100 partikkelia (koko >0,5µm). Puhdastila on ylipaineistettu ympäristöönsä nähden. Ilmastoinnin ja suodattimien avulla pyritään ylipaineistamaan tila mahdollisimman laminaarisesti. Normaalisti tietojen palautus tehdään korjaamalla kiintolevyn piirilevy, moottori tai lukupää.
Metelin seisake

**Metelin seisake** () oli Suomen rataverkolla rataosalla Oulu–Kontiomäki Paltamon kunnan Metelin kylässä sijainnut rautatien seisake. Vain muutaman kilometrin Paltamon rautatieaseman itäpuolella sijainnut seisake oli toiminnassa vuosina 1926–1986, ja se lopetettiin lättähattuliikenteen päättyessä. Se on toiminut myös nimellä Kiehimä, kun Oulun ja Kontiomäen välistä rataa rakennettiin. Nimeksi tuli Meteli, kun rata valmistui ja joen toisella puolella sijainnut Kiehimä sai nimekseen Paltamo. Aluperäinen asemarakennus on sittemmin purettu, mutta kaksi asuinrakennusta ovat yhä pystyssä.

Metelin seisake muistetaan valtatien 22 risteyksessä sijainneesta tienviitasta *Meteli, seis.* Nykyisin sen paikalla on viitta Metelinniemeen. Seisakkeen tienviitan mukaan on nimetty hauskoja suomalaisia paikannimiä käsittelevä Tapio Heikkilän valokuvateos *[[Meteli seis]]* sekä paltamolainen taideyhdistys Meteli Seis. ry.

Etymologisesti metelin on katsottu tarkoittavan paitsi kovaa ääntä myös jatuli-jättiläisiä. Venäjän sana *метель* tarkoittaa lumipyryä.

## Lähteet
Tipaza

**Tipaza** (; aiemmin *Tipasa*) on rannikkokaupunki Algeriassa. Se on Tipazan maakunnan pääkaupunki. Nykyinen Tipazan kaupunki on perustettu vuonna 1857 ja se on kuuluisa kauniista sijainnistaan ja hiekkarannoistaan.

Tipasan arkeologinen alue valittiin vuonna 1982 UNESCOn maailmanperintöluetteloon.

## Historia
Foinikialaiset perustivat Tipasan ja keisari Claudius teki siitä roomalaisen armeijasiirtokunnan. Roomalainen kaupunki rakennettiin kolmelle kukkulalle. Suurin osa asuintaloista, joista ei ole jäänyt mitään jäljellä, sijaitsivat keskimmäisellä kukkulalla. Läntiselle kukkulalle on jäänyt kuitenkin kahden basilikan ja itäiselle kukkulalle muun muassa basilikan, kylpylän ja amfiteatterin rauniot. Suojavallista on myös selvät jäänteet ja itäisen kukkulan juurella on muinaisen sataman rauniot. Basilikoja ympäröivät hautausmaat, jotka ovat täynnä kivestä tehtyjä mosaiikkikoristuksilla päällystettyjä ruumisarkkuja.

Kristinusko levisi alueelle varhain, tosin vasta 300-luvulla sattuneen Salsan marttyyrikuoleman jälkeen. Vandaalikuningas Hunerik lähetti Tipasaan vuonna 484 areiolaisen piispan, minkä seurauksena suurin osa asukkaista pakeni Espanjaan. Monia alueelle jääneitä vainottiin julmasti.

## Kuvia


Kuva:Tipasa.jpg
Kuva:Tipaza basilique.jpg
Kuva:Tipasa4.jpg
Kuva:Tipaza Corne d'or.jpg


## Lähteet

## Aiheesta muualla
*Tipasa Unescon sivuilla
Aaltojuotos

**Aaltojuotos** (wave-juotos) on elektroniikkateollisuudessa käytetty nopea juotosmenetelmä, jolla komponentteja liitetään piirilevyyn. Sulaa tinaa pumpataan suulakkeen läpi ylöspäin siten, että siitä muodostuu yhtenäinen aalto, jonka yli juotettava piirilevy kuljetetaan. Menetelmä soveltuu läpipainettavien komponenttien ja liimalla kiinnitettyjen pintaliitoskomponenttien juottamiseen. 

Aaltojuotosmenetelmällä saavutetaan suurempi nopeus kuin manuaalisella juottamisella. Nykyisin läpipainettavien komponenttien käyttö on harvinaista ja aaltojuotoksen sijaan käytetään pastajuotosmenetelmää (eng. reflow soldering), jolloin pintaliitoskomponentteja ei tarvitse erikseen liimata, vaan tahmea juotospasta pitää ne paikallaan uuniin asti. 

## Aiheesta muualla
* Kuvakierros emolevytehtaalla 
* Aaltojuotoskoneiden valmistaja
Kallonporaus

**Trepanaatio** eli kallonporaus on kirurginen toimenpide, jossa kalloon porataan tai raaputetaan reikä. Trepanaatiota on harjoitettu vuosituhansia, mutta muinaisina aikoina Egyptissä, inkojen keskuudessa (400 eaa. lähtien) ynnä muualla sen tarkoitus oli päästää ulos päässä olevia ”pahoja henkiä”. Esimerkiksi migreenin ja epilepsian uskottiin olevan päässä olevien pahojen henkien aiheuttamia. 

On löydetty hyvin vanhoja pääkalloja, joissa kalloon porattu reikä on kasvanut umpeen. Tästä on päätelty, että potilaista osa on elänyt pitkään trepanaation jälkeen. Useimmiten kallonporauksen jälkeen potilas kuitenkin kuoli nopeasti. Egyptissä parantumattomasti ja vaikeasti sairaat vietiin kallonporaajalle heidän kuolemansa nopeuttamiseksi. Kyseessä oli siis eräänlainen eutanasian esiaste.

Nykyisin kraniotomiaa, kallon rei'itystä, käytetään lääketieteessä aivojen tulehduksiin ja verenvuotoon. 

## Katso myös
* Lobotomia

## Aiheesta muualla

* Uncovering the Significance of Trepanation  The Beckley Foundation 14.09.2010.
Ruslan Rotan

**Ruslan Petrovytš Rotan** (, s. 29. lokakuuta 1981 Pultava) on ukrainalainen jalkapalloilija, joka on pelipaikaltaan keskikenttäpelaaja.

Rotan aloitti uransa FK Dnipro Dnipropetrovskin riveissä kaudella 1999–2000. Hän pelasi joukkueessa 105 ottelua tehden niissä 11 maalia. Rotan siirtyi Kiovan Dynamoon kesällä 2005.

Ukrainan maajoukkueessa Rotan on pelannut 22 ottelua, joissa hän on tehnyt kolme maalia (tilanne 19. kesäkuuta 2006). Hän kuului maajoukkueeseen Saksan MM-kisoissa 2006 ja pelasi kolmessa Ukrainan viidestä ottelusta.

## Lähteet

## Aiheesta muualla
*Futismaailma.com pelaajakortti
Teppo Lampela

**Teppo (Johannes) Lampela** (o.s. Tolonen) (s. 17. heinäkuuta 1969) MuM, laulunopettaja, on helsinkiläinen kontratenori,  vuoden 2005 Lohjan tenoripäivien tenorikilpailun voittaja. Lampela on opiskellut laulua Marjut Hannulan johdolla. Hän on suorittanut laulussa Sibelius-akatemiassa baritonina C-kurssin, ja painotettuaan opiskelunsa kontratenorilauluun hän suoritti alttona laulun B-kurssin sekä A-kurssin (lauludiplomi), kaikki erinomaisin arvosanoin. Musiikin maisterin tutkintoon kuuluivat myös instrumenttiopettajan pedagogiset opinnot. Näiden opintojen lisäksi hän on hionut taitojaan mm. Andreas Schollin, Evelyn Tubbin, Michael Fieldsin, Kevin Smithin, Carl Høgsetin ja Oren Brownin johtamilla kursseilla. 

Lampelaa kiehtovat erityisesti esimerkiksi Georg Friedrich Händelin oopperoiden sekä oratorioiden miehille kirjoitetut alttoroolit. Lisäksi hän esiintyy paljon pohjoissaksalaisen barokkimusiikin esittäjänä (säveltäjäniminä muiden muassa Dietrich Buxtehude, Franz Tunder, Heinrich Schütz) sekä laajalti Johann Sebastian Bachin musiikin parissa.
Obersalzberg

**Obersalzberg** on Baijerissa Saksassa Alppien kätköissä sijaitseva alue, joka on lähellä Itävallan rajaa. Adolf Hitler osti alueelta vuonna 1933 talon, ja alueella sijaitseva Berchtesgadenin kaupunki oli toisen maailmansodan aikana natsihallinnon ”pääkallonpaikka”. Obersalzbergissä sijaitsi monien natsijohtajien loma-asuntoja. Liittoutuneiden keskuudessa kiersi huhu Obersalzbergissä sijaitsevasta ”suuresta alppilinnoituksesta”, jota kuitenkaan ei ollut olemassa. Yhdysvaltalaiset valtasivat Obersalzbergin toukokuussa 1945, ja alue joutui pahoin ryöstetyksi.